als_Latn dik_Latn ron_Latn
Automjetet sot i prezentoi kryetari i Shkupit, Koce Trajanovski dhe drejtori i NP "Higjienës komunale", Rakip Doçi.
-Në vitin 2009 NP "Higjienën komunale" e gjetëm me gjashtë automjete të vjetra të cilat e kanë shërbyer tërë qytetin, theksoi kryetari Trajanovski në pikën e NP "Higjienës komunale" në ish-fabrikën "Proleter".
Doçi shprehu falënderim deri te Qyteti i Shkupit për mbështetjen e pakursyer për këtë ndërmarrje publike. -Na mbetet ta arsyetojmë besimin e dhënë, ndërsa qytetarëve t'u ofrojmë shërbim më cilësor, tha Doçi.
NP "Higjiena komunale" do të shfrytëzojë pesë tipa të automjeteve të reja, si dy automjete speciale komunale - cisterna për larjen me makina dhe në dorë të sipërfaqeve publike, me kapacitet të cisternës prej 7 metra kub. Janë furnizuar me grant të Bankës Botërore për Qytetin e Shkupit dhe vlera e tyre është rreth 9,5 milionë denarë. Janë edhe tre automjete speciale komunale për transportin e enëve për mbeturina - kontejnerë prej 1,1 metra kub. Janë furnizuar me mjetet e NP "Higjienës komunale".
Në mesin e automjeteve të reja janë dy automjete speciale të kombinuara për më shumë qëllime me pajisje - pajisje për pastrimin e borës, pajisje për hedhjen e kripës, për gropim si dhe grejder për rrafshim. Janë furnizuar me mjetet e NP "Higjienës komunale".
als_Latn als_Latn als_Latn als_Latn als_Latn